રાજકુમારીના આ વચનોને સાંભળીને અત્યંત વિસ્મિત થયેલા રાજાચક્રપાણીએ નદીના તટ સમીપે રહેલા આમ્રવૃક્ષની ગીચઝાડીમાં લટકતાં વાનરીના મુખને પવિત્રજળમાં પાડવા માટેનો સેવકને આદેશ આપ્યો. સેવકોએ ત્યાં જઈને જે સમયે વાનારીના મુખને નદીના જળમાં પાડવામાં આવ્યું તે જ સમયે રાજકુમારી સૌભાગ્યસુંદરી પણ રૂપરૂપના અંબારવળી સર્વાંગી સુંદરતાને ધારણ કરનારી બની ગઈ. ચક્રપાણીરાજા પણ તીર્થ માહાત્મ્યના સાક્ષાત્ પ્રભાવને જોઇને અત્યંત વિસ્મય પામી ગયા.